Stan Ockers

Constant "Stan" Ockers (Anberes, 1920ko otsailaren 3a - ibidem., 1956ko urriaren 1a) Belgikako txirrindularia izan zen, 1941 eta 1956 artean profesionala izan zena.

Txirrindularitzako Munduko Txapelketak eta Lieja-Bastogne-Lieja irabazteaz gain, Frantziako Tourrean hiru etapa lortu zituen eta zazpi aldiz amaitu zen sailkapen orokorreko lehenengo hamarren artean. 1956ko Anberesko Sei Egunak pistako proban parte hartzen ari zela hil zen istripuz.

 Kirol ibilbidea 
Bigarren amaitu zuen Frantziako Tourrean 1950ean eta 1952an, eta puntukako sailkapena bitan irabazi zuen: 1955ean eta 1956an. 1955ean La Flèche Wallonne, Lieja-Bastogne-Lieja eta Munduko Txapelketa irabazi zituen, Erromatik gertu dagoen Frascati hirian.

1956ko irailaren 29an, Anberesko Kirol Jauregiaren (Sportpaleis) pistan eroriko bortitz bat izan zuen eta urriaren 1ean hil zen istripu horretan jasandako zaurien ondorioz. Belgikan heriotza tragiko honek dolu nazionala eragin zuen, eta Eddy Merckx, orduan 11 urteko mutikoa eta Ockersen miresle handia zelarik, biziki hunkituta izan zen.

1957an monumentu oroigarri bat eraiki zen bere omenez Ardenetako Gomzé-Andoumont herrian, Forges muinean hain zuzen, Lieja-Bastogne-Lieja lasterketaren ohiko ibilbidean dagoena. Bere heriotzaren berrogeita hamargarren urteurrenean, Borgerhouteko bere jaioterrian (gaur egun Anberesko udalerriaren barruan dagoena) plaka oroigarri bat jarri zuten Stan Ockersstraat izeneko kalean.

Borgerhouten lurperatuta dago.

 Palmaresa 

 Sailkapen orokorra Itzuli Handietan 

Itzuli Handia19481949195019511952195319541955195620px|link=General classification in the Giro d'Italia|alt=Pink jersey Italiako Giroa————6.6.———20px|link=General classification in the Frantziako Tour|alt=Yellow jersey Frantziako Tourra11.7.2.5.2.—6.8.8.20px Munduko Txapelketa UT18.7.—10.3.—1.4.

+Legenda—Ez zuen parte hartuDSKDeskalifikatuaUTUtzi

 Erreferentziak 

 Kanpo estekak 


Kategoria:Flandriako txirrindulariak
Kategoria:Anberestarrak
Kategoria:Lasterketan hildako txirrindulariak
Kategoria:Anberesen hildakoak